Source: https://sfgame.sk/legal.php?t=privacy&l=sk
Timestamp: 2019-11-14 22:34:18+00:00
Document Index: 13038916

Matched Legal Cases: ['čl. 4', 'čl. 6', 'čl. 28', 'čl. 45', 'čl. 6', 'čl. 9', 'čl. 45', 'čl. 6', 'čl. 6', 'čl. 45', 'čl. 6', 'čl. 7', 'čl. 6', 'čl. 21', 'čl. 17', '§ 76']

Tieto pravidlá ochrany osobných údajov sa vzťahujú na naše videohry Shakes & Fidget, SoccerStar (známa tiež ako KickerStar), Bloodmoon, Tiny Island a Clash of Empires („ďalej len pod súhrnným označením „Hry“).
Tento dokument vám poskytne prehľad o tom, ako používame osobné údaje. Ukazuje, ktoré údaje spracovávame, za akým účelom a na akom právnom základe. Okrem toho vysvetľujeme, aké máte práva vo vzťahu k svojim údajom a ako môžete realizovať výkon týchto práv.
2. Bezpečnosť údajov a poskytnutie osobných údajov
3. Prihlásenie cez služby Facebook/Steam/Apple Gamecenter/Prihlásenie pomocou doplnkov Twitter/Google Play Games/Social
8. Platnosť a úpravy týchto Pravidiel
9. Dodatočné informácie o pracovníkovi poverenom ochranou osobných údajov
Osobné údaje sú informácie, ktoré je možné pri zmysluplnom úsilí prepojiť s totožnosťou nejakej osoby (čl. 4 č. 1, GDPR). Hlavný dôvod, prečo spracovávame údaje našich hráčov, je to, aby mohli pohodlne hrať naše Hry. Právny základ pre to predstavuje čl. 6, par. 1 b), GDPR.
Keď používate naše Hry, vaše zariadenie komunikuje s našimi servermi. V tomto kontexte zaznamenávame časy prihlasovania a odhlasovania, ako aj všetky relevantné IP adresy. Môže ísť o IP adresu vášho telekomunikačného pripojenia alebo mobilného zariadenia. Tieto údaje spracovávame s cieľom vyriešiť porušenia našich zmluvných podmienok a dodržiavať požiadavky inštitúcií na dodržiavanie zákonnosti.
Okrem toho môžete v rámci našich Hier komunikovať s inými používateľmi a prezradiť pri tom svoje osobné údaje. Preto vám v tomto zmysle odporúčame zachovávať opatrnosť. Keď dostávate správy od iných používateľov, ukladajú sa vo vašom používateľskom účte. Umožní vám to zobrazovať všetky správy, ktoré ste v Hre dostali. Vymazaním správ v Hre dôjde aj k jej vymazaniu z vášho používateľského účtu.
Niektoré procesy týkajúce sa našich Hier neposkytujeme my. Niekedy sú služby poskytované v našom mene tretími stranami v súlade s čl. 28, GDPR (ďalej len „Spracovávanie údajov“). Čiastočne sa to týka spracovávania platieb cez externých poskytovateľov služieb ako sú napríklad operátori kreditných kariet, banky, PayPal a pod. (ďalšie informácie nájdete v časti 5). Okrem toho navyše niekedy využívame služby tretích strán v zmysle štatistiky, reklamy a emailov. V prípade, že to my sme naďalej zodpovední za spracovávanie, externé spoločnosti sú povinné zaobchádzať s vašimi údajmi dôverným spôsobom a môžu ich spracovávať len v miere nevyhnutnej na vykonanie ich úloh. Navyše môžu spracovávať osobné údaje len v súlade s našimi pokynmi. Za týmto účelom sme aj uzatvorili príslušné zmluvy a pravidelne kontrolujeme, či poskytovatelia služieb spĺňajú svoje zmluvné povinnosti.
3. Prihlásenie cez služby Facebook/Steam/Apple Gamecenter/Prihlásenie pomocou sociálnych doplnkov Twitter/Google Play Games
Pri vytváraní používateľského účtu pre naše Hry môžete zadať svoje údaje buď manuálne, alebo použiť údaje už poskytnuté tretej strane (podrobnosti nájdete v Časti 1).
Ak používate službu Prihlásenie cez Facebook, spoločnosť Facebook (Facebook, Inc.) nám pošle údaje z vášho verejného facebookového profilu a vašu e-mailovú adresu hneď ako vyjadríte súhlas na prenos týchto údajov. Verejné informácie prevedené takýmto spôsobom obsahujú váš identifikátor, meno, krstné_meno, priezvisko, odkaz, pohlavie, jazyk, časovú zónu, aktualizovaný_čas a overenie. Ide o jednorazový prevod údajov a dané informácie sa použijú na vytvorenie nového používateľského účtu vo vami zvolenom hernom svete. Z prevedených údajov ukladáme len token Facebooku a Facebook ID, keďže budú potrebné na prihlasovanie do niektorej z našich hier. Nezískame prístup k vášmu heslu na Facebooku. Facebook však môže uchovávať údaje o vašom používaní našich hier. Na Facebook sa vzťahuje nariadenie Ochrany súkromia EÚ-USA a z tohto dôvodu prevod údajov nevyžaduje osobitné schválenie, v zmysle čl. 45, par. 1, GDPR. Ďalšie informácie o Facebooku a GDPR nájdete na adrese https://www.facebook.com/business/gdpr
Overenie na zariadeniach Android funguje podobným spôsobom (služba „Hry Google Play“). V tomto prípade sa herné informácie budú odosielať spoločnosti Google a budú prepojené s používateľskou identitou na sieti Google+. Budú viditeľné aj v rôznych produktoch Google (https://developers.google.com/games/services/terms). Ďalšie informácie o pravidlách ochrany osobných údajov spoločnosti Google nájdete na adrese https://policies.google.com/privacy?hl=sk&gl=sk
Ak prichádzate k našim Hrám cez prehliadač, môže byť vyvolaný skript od spoločnosti YouTube LLC, aby bolo na stránke možné prehrávanie videí YouTube. Ďalšie informácie o pravidlách ochrany osobných údajov spoločnosti YouTube nájdete na adrese https://policies.google.com/privacy?hl=sk&gl=sk
Navyše používame na rôznych miestach súbory cookie. Cookies sú malé textové súbory uložené na vašom počítači, vďaka ktorým je technicky možné rozpoznať váš internetový prehliadač. Pomáhajú nám vytvárať efektívne a bezpečné služby priaznivé voči používateľom. Napríklad sa uložia niektoré vaše nastavenia, takže ich nemusíte nastavovať pri každej návšteve našich stránok.
Používame ich na vypĺňanie našej zmluvy v zmysle nášho legitímneho záujmu podľa čl. 6, par. 1, odsek 1 lit. b a f dokumentu GDPR. Ak už hrávate naše hry, súčasťou našich služieb je zaručiť vám neobmedzený a jednoduchý prístup k našim hrám nakoľko je to len možné, a ukladať vaše rozhodnutia vykonané v hre ako napríklad výber herného sveta. V tomto zmysle máme aj legitímny záujem na spracovaní cookies na účely uvedené vyššie, s cieľom doplniť náš vonkajší imidž a prítomnosť na trhu vynikajúcou webovou stránkou. Používaním cookie môžeme poskytovať návštevníkom a existujúcim používateľom ten najlepší zážitok z používania webovej stránky, keďže môžeme prispôsobiť naše ponuky ich príslušným záujmom a potrebám. Naše cookie neobsahujú žiadne osobné údaje, ktoré by vyžadovali osobitnú ochranu v zmysle čl. 9 GDPR. Z toho dôvodu máme za to, že náš záujem možnosti ponúknuť atraktívnu webovú stránku a služby, sú v súlade s vaším záujmom o návštevu atraktívnej webovej stránky a že tento spoločný záujem je vyšší ako váš záujem nedostávať cookie. Trvanie uložených cookie na vašom zariadení do veľkej miery závisí na štandardných alebo vlastných nastaveniach vášho internetového prehliadača. Zmenou týchto nastavení môžete prenos cookie zakázať alebo obmedziť. Cookie, ktoré už boli uložené, je možné kedykoľvek vymazať. Je to možné vykonať aj automaticky.
Google Analytics, webová analytická služba spoločnosti Google Inc., takisto používa cookie. Informácie generované týmto spôsobom môžu obsahovať IP adresy a odosielajú sa na servery Google v USA. USA je treťou krajinou bez adekvátnej úrovne ochrany osobných údajov. Prijateľná úroveň ochrany pri prenose osobných údajov do USA je garantovaná rozhodnutím Komisie o adekvátnosti v súlade s čl. 45 par. 9, GDPR. Rozhodnutie o adekvátnosti (nariadenie Ochrany súkromia EÚ-US, tzv. Ochranný štít) vyžaduje na základe tohto rozhodnutia samocertifikáciu spoločností z USA. Spoločnosť Google sa príslušným spôsobom samocertifikovala. Google v našom mene spracováva údaje uvedené vyššie s cieľom hodnotenia našej webovej stránky a vytvárania štatistiky. Máme na tom legitímny záujem v zmysle čl. 6 par. 1 odsek 1 lit. f GDPR, keďže nám to umožňuje poskytovať ponuky cieľované na trh. Keďže navštevujete naše ponuky a predpokladáme, že tak robíte z dôvodu záujmu o naše ponuky, náš záujem prevyšuje váš záujem nedostávať cookies. Môžete zabrániť zbieraniu a prenosu údajov do Googlu tak, že prevezmete a nainštalujete tento doplnok pre prehliadač: https://tools.google.com/dlpage/gaoptout?hl=en. Môžete špecifikovať, ako sa majú vo všeobecnosti používať cookie v nastaveniach vášho webového prehliadača. Ak používate Flash verziu jednej z našich hier, na vašom zariadení sa budú ukladať aj lokálne Flash údaje. So spoločnosťou Google sme uzavreli zmluvu o spracovaní údajov objednávok a úplne spĺňame striktné požiadavky nemeckých úradov na ochranu osobných údajov.
Okrem toho existuje na našich webových stránkach a v aplikáciách niekoľko „pixelov“ od spoločností Facebook (do roku 2016 „Conversion Tracking Pixel“, dnes sa tento produkt oficiálne nazýva Facebook Pixel) a Google. Pixely sú malé sekcie kódu, ktoré generujú jedinečný sledovací kód a ten sa následne uloží na koncovom zariadení vo forme cookie. Týmto spôsobom počítame počet používateľov našich hier s cieľom zistiť, či sú naše reklamné aktivity úspešné. Ďalšie informácie o spôsoboch, akými Facebook spracováva údaje a aké máte možnosti na ochranu svojho súkromia, nájdete na adrese https://www.facebook.com/about/privacy/.
Na meranie úspešnosti našich reklamných kampaní používame službu Google AdWords Conversion Tracking. Po dosiahnutí istých cieľov na našej webovej stránke (ďalej len „konverzie“), ako je napríklad prevzatie aplikácie, dokončenie objednávky alebo zapísanie na náš newsletter, sa toto dosiahnutie cieľa zaznamená spoločnosťou Google. Google pre nás môže následne merať počet dosiahnutí cieľa. Google okrem toho použije predtým uložené cookie na zistenie, na ktoré reklamy bolo predtým kliknuté a teda boli rozhodujúce pre dosiahnutie daného cieľa. Google tieto údaje spracováva na serveroch v USA, nebude ich však spájať s osobnými údajmi z vášho účtu Google. Vysvetlenia prenosov údajov do USA, právny základ na spracovanie údajov a príslušné posudzovanie vašich a našich záujmov, ako aj možnosť vylúčenia prenosu údajov nájdete v informáciách na stránke Google Analytics.
Služba Google Tag Manager sa používa na vbudovanie sledovacích a remarketovacích kódov. Neukladá však žiadne osobné údaje.
Funkciu Dynamic Remarketing spoločnosti Google Ireland Limited, Gordon House, Barrow Street, Dublin 4, Írsko (ďalej len „Google“) používame v spojení s medziplatformovými funkciami Google DoubleClick a DoubleClick Exchange Buyer. Táto funkcia sa používa na ponúkanie reklám návštevníkom na základe ich záujmov a je súčasťou reklamnej siete Google. Keď navštívite našu webovú stránku, váš prehliadač ukladá tzv. súbory cookie. Cookie používané v tomto kontexte sú textové súbory uložené na váš počítač, ktoré spoznávajú návštevníkov keď pristupujú na webové stránky, ktoré sú súčasťou reklamnej siete Google. Tieto stránky môžu následne zobrazovať reklamy, ktoré sa týkajú obsahu predtým zobrazeného návštevníkom na webových stránkach využívajúcich remarketovaciu službu Google. Podľa spoločnosti Google sa počas tohto procesu nezbierajú žiadne osobné údaje. Ak však chcete deaktivovať remarketovaciu službu Google, môžete to kedykoľvek urobiť zmenou príslušných nastavení na adrese https://www.google.com/settings/ads. Prípadne môžete na deaktiváciu používania cookie pre reklamy na základe záujmov použiť iniciatívu reklamnej siete. Vykonajte postup na tejto adrese: https://www.networkadvertising.org/managing/opt_out.asp. Vysvetlenia prenosov údajov do USA, právny základ na spracovanie údajov a príslušné posudzovanie vašich a našich záujmov, ako aj možnosť vylúčenia prenosu údajov nájdete v informáciách na stránke Google Analytics.
Používame systém sledovania konverzií pre marketingovú platformu Google Google DoubleClick Floodlight. Skladá sa zo značiek, ktoré sledujú aktivitu na našej webovej stránke a z funkcií nahlasovania, ktoré ktoré našim hláseniam dodávajú údaje o konverziách. Floodlight používa na zachytávanie opakovaných návštev z konkrétneho prehliadača súbory cookie. Sledovanie Google môžete zakázať v nastaveniach Google AdSettings: https://adssettings.google.com/, prípadne použiť stránku na odhlásenie zo stránok medzi viacerými dodávateľmi Network Advertising Initiative: https://www.networkadvertising.org/managing/opt_out.asp. Vysvetlenia prenosov údajov do USA, právny základ na spracovanie údajov a príslušné posudzovanie vašich a našich záujmov, ako aj možnosť vylúčenia prenosu údajov nájdete v informáciách na stránke Google Analytics.
Naše aplikácie pre koncové zariadenia Android a iOS používajú sadu Google SDK. Pomocou tejto sady SDK nezbierame osobné údaje, ale používame ju výlučne na zbieranie všeobecných informácií s cieľom získať prehľad o používateľskom toku do našich aplikácií a v rámci nich, aby sme mohli vylepšovať naše propagačné aktivity. Medzi takéto informácie patrí jazyk prehliadača nainštalovaného na vašom zariadení, regionálne nastavenia koncového zariadenia a časové pásmo. V budúcnosti môžeme zbierať aj ďalšie všeobecné informácie ako napríklad trvanie vašej návštevy a počet kliknutí v aplikácii. Zistenie vašej totožnosti na základe týchto informácií nie je možné a zmienené údaje sa analyzujú anonymne a výlučne na štatistické účely. Ďalšie informácie o pravidlách ochrany osobných údajov služby Google Analytics nájdete na adrese https://support.google.com/analytics/answer/6004245?hl=sk
Náš „kanál“ umožňuje hráčom sledovať naše video reklamy. Táto funkcia umožňuje zobrazovanie videí od meniacich sa poskytovateľov-tretích strán, a najmä od spoločnosti N.V., Wallstraße 9-13, 10179 Berlín, Nemecko. Kanál je v predvolenom nastavení deaktivovaný a tretím stranám sa neprenášajú žiadne údaje. Prenos sa zrealizuje len po poskytnutí súhlasu v súlade s čl. 6 par. 1 a) GDPR. Ak sa hráči rozhodnú pozrieť si reklamu, IP adresu daného hráča pošleme spolu s ID danej reklamy poskytovateľovi-tretej strane. Po pozretí videa nám poskytovateľ pošle potvrdenie, takže môžeme hráčovi poukázať príslušný herný bonus (napríklad „Lucky Coins“ v prípade titulu Dr. Abawuwu's wheel). Ďalšie informácie o ochrane vašich údajov spoločnosťou Fyber nájdete na adrese https://www.fyber.com/legal/gdpr-faqs/. Počas používania môžeme vaše osobné údaje preniesť do USA. USA je treťou krajinou bez adekvátnej úrovne ochrany osobných údajov. Prijateľná úroveň ochrany pri prenose osobných údajov do USA je garantovaná rozhodnutím Komisie o adekvátnosti v súlade s čl. 45 par. 9, GDPR. Rozhodnutie o adekvátnosti (nariadenie Ochrany súkromia EÚ-US, tzv. Ochranný štít) vyžaduje na základe tohto rozhodnutia samocertifikáciu spoločností z USA. Podľa spoločnosti Fyber (https://www.fyber.com/gdpr-faqs) sa nazbierané údaje ukladajú v cloude Amazon Web Services (AWS), ktorý má certifikát Ochranného štítu. Kanál môžete deaktivovať v herných nastaveniach a tým odvoláte svoj súhlas.
Naše hry je možné hrať striktne zadarmo. Okrem toho však ponúkame za poplatky dodatočné služby. Ak sa rozhodnete zakúpiť si takéto služby, finančnú transakciu vykoná poskytovateľ služby podľa vášho výberu, napríklad spoločnosť PayPal (PayPal (Europe) S.à r.l. et Cie, S.C.A., 22-24 Boulevard Royal.
L-2449, Luxembursko) alebo Paymentwall (PW Inc., korporácia z Nevady), s pomocou spoločnosti Wirecard AG (Einsteinring 35, 85609 Aschheim, Nemecko) a takisto spoločnosti Goodgame Studios (Altigi GmbH, Theodorstr. 42-90, Haus 9, 22761 Hamburg, Nemecko)), ktoré budú následne zodpovedné za technickú stránku spracovania platby. V tomto prípade môžeme prevádzať údaje na iných poskytovateľov služieb v potrebnom rozsahu, a to s cieľom určiť cenu, fakturáciu a na získanie platby. Medzi tieto údaje patrí vaša prezývka, herný svet, v ktorom ste si vytvorili používateľský účet, jazykové nastavenia a váš predbežný výber (pokiaľ nejaký existuje). Nebudú nám poskytnuté žiadne osobné údaje, ktoré uvediete poskytovateľovi služieb, konkrétne vaše meno, adresa a platobné informácie.
Spracovávanie osobných údajov sa vo všeobecnosti realizuje za účelom napĺňania zmluvy s používateľmi v súlade s čl. 6, par. 1 b), GDPR. Údaje je však možné spracovávať, len ak je používateľ vo veku minimálne 16 rokov (v niektorých krajinách je to 13 rokov). Z tohto dôvodu môžu naše hry hrať len osoby, ktoré dosiahli tento vek, a ktorých spracovanie údajov je povolené v ich krajine pôvodu. Deti, ktoré majú momentálne používateľský účet, musia predložiť súhlas ich poručníka do 25. mája 2018. Deti, ktoré si chcú vytvoriť nový používateľský účet, musia takisto najprv predložiť súhlas svojho poručníka. Ak ste vy alebo váš poručník súhlasili so spracovaním vašich osobných údajov, máte právo odvolať tento súhlas, a to kedykoľvek a bez udania dôvodu, v súlade s čl. 7, par. 3, GDPR. Nebude to mať vplyv na zákonnosť akéhokoľvek spracovania údajov na základe súhlasu, ktorý bol v platnosti pred takýmto odvolaním. Na tento účel môžete využiť náš nástroj podpory.
Ak my alebo iná tretia strana spracováva osobné údaje, ktoré sa týkajú vás a je to mimo verejného záujmu v súlade s čl. 6 e) GDPR alebo mimo našich legitímnych záujmov v súlade s čl. Art. 6 f) GDPR, máte právo z dôvodov vyplývajúcich z vašej konkrétnej situácie kedykoľvek namietnuť voči spracovaniu v súlade s čl. 21 par. 1, GDPR. V súlade s par. 2 môžete namietať aj voči priamemu reklamovaniu našich služieb. Údaje už následne nebudú spracovávané za účelmi priameho odosielania propagačných materiálov. Námietku môžete odoslať prostredníctvom nášho nástroja podpory alebo použiť príslušný odkaz v každej propagačnej správe, ktorú ste od nás dostali. Údaje už následne nebudú spracovávané za účelmi priameho odosielania propagačných materiálov. Vzťahuje sa to aj na kampane opätovného cieľovania a vytvárania reklám na Facebooku určené pre podobné cieľové skupiny.
Osobné údaje budú vymazané okamžite po dosiahnutí účelu, za akým boli spracované. Všetky informácie uvedené v časti 1 tým budú nami uchovávané počas platnosti zmluvy medzi vami a nami, keďže je to nevyhnutné na napĺňanie našich povinností v rámci týchto pravidiel ochrany osobných údajov. Navyše sú takéto informácie uchovávané do rozsahu, v akom je potrebné spracovávanie osobných údajov s cieľom výkonu slobody slova a prístupu k informáciám, v súlade so zákonnými povinnosťami, alebo na presadzovanie, výkon alebo obranu zákonných nárokov, v súlade s čl. 17, par. 3, GDPR. Môže ísť napríklad o účely fakturácie, boj proti urážaniu a súlad so zákonnými lehotami uchovávania. Posledne menovaná možnosť je konkrétne dôsledkom nemeckého obchodného práva a vo všeobecnosti je určená ako šesť rokov do konca kalendárneho roku od našej používateľskej zmluvy a s ňou spojených finančných transakcií. Lehoty zmluvného uchovávania sa môžu takisto týkať zmlúv s tretími stranami (napríklad s držiteľmi vlastníckych práv alebo pomocných vlastníckych práv). Údaje, na ktoré sa vzťahuje lehota uchovávania, budú zablokované až do skončenia platnosti tejto lehoty. Údaje z denníka vymazávame v súlade s § 76 BDSG na konci roka, ktorý nasleduje po roku ich zozbierania. Všetky údaje, ktoré uchováva aplikácia na vašom mobilnom zariadení, v nej môžu zostať až do vášho odstránenia aplikácie.
9. Dodatočné informácie a Pracovník poverený ochranou osobných údajov
Spoločné hranie vyžaduje vzájomnú dôveru. Z tohto dôvodu sme vždy ochotní zodpovedať všetky vaše otázky ohľadom používania a spracovávania vašich osobných údajov. Pri takomto spracovávaní je prítomné len malé množstvo našich zamestnancov a ide o dôveryhodné osoby. V prípade, že máte otázky, ktoré nedokážu zodpovedať tieto pravidlá ochrany osobných údajov alebo ak k nim chcete poskytnúť svoje komentáre, kontaktujte našu osobu zodpovednú za ochranu údajov prostredníctvom formulára podpory (odkaz na nástroj podpory), prípadne priamo kontaktujte nášho Pracovníka povereného ochranou osobných údajov.
E-mail: datenschutz@playa-games.com
Webová stránka: https://www.graef.eu/